GREEK SUPREME COURT DECISION

Decision ID: 485/2024
Decision Number: 485
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Δημήτριο Τράγκα-Εισηγητή, Κωστούλα Πρίγγουρη, Παρασκευή Τσούμαρη και Σταυρούλα Κουσουλού, Αρεοπαγίτες. Συνήλθε σε δημόσια συνεδρίαση στο Κατάστημά του στις 19 Ιανουαρίου 2024, με την παρουσία της Αντεισαγγελέα του Αρείου Πάγου Νίκης-Αναστασίας Μουζάκη (γιατί κωλύεται η Εισαγγελέας) και του Γραμματέα Γ. Β., για να δικάσει την αίτηση του αναιρεσείοντος - κατηγορουμένου Γ. Β. του Κ., κατοίκου ..., ο οποίος δεν εμφανίσθηκε, για αναίρεση της 16/2023 απόφασης του Τριμελούς Εφετείου Πλημμελημάτων Αιγαίου. Το Τριμελές Εφετείο Πλημμελημάτων Αιγαίου με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από 16-10-2023 και με αρ. πρωτ. 7696/18-10-2023 αίτησή του αναίρεσης, η οποία καταχωρίστηκε στο οικείο πινάκιο με τον αριθμό 1003/2023. Αφού άκουσε Την Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναίρεσης,

Judges: Μαρία Λεπενιώτη, Δημήτριο Τράγκα- Κωστούλα Πρίγγουρη, Παρασκευή Τσούμαρη, Σταυρούλα Κουσουλού

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Δημήτριο Τράγκα-Εισηγητή, Κωστούλα Πρίγγουρη, Παρασκευή Τσούμαρη και Σταυρούλα Κουσουλού, Αρεοπαγίτες. Συνήλθε σε δημόσια συνεδρίαση στο Κατάστημά του στις 19 Ιανουαρίου 2024, με την παρουσία της Αντεισαγγελέα του Αρείου Πάγου Νίκης-Αναστασίας Μουζάκη (γιατί κωλύεται η Εισαγγελέας) και του Γραμματέα Γ. Β., για να δικάσει την αίτηση του αναιρεσείοντος - κατηγορουμένου Γ. Β. του Κ., κατοίκου ..., ο οποίος δεν εμφανίσθηκε, για αναίρεση της 16/2023 απόφασης του Τριμελούς Εφετείου Πλημμελημάτων Αιγαίου. Το Τριμελές Εφετείο Πλημμελημάτων Αιγαίου με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από 16-10-2023 και με αρ. πρωτ. 7696/18-10-2023 αίτησή του αναίρεσης, η οποία καταχωρίστηκε στο οικείο πινάκιο με τον αριθμό 1003/2023. Αφού άκουσε Την Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναίρεσης,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' του ΚΠΔ, ο εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του δικαστηρίου του Αρείου Πάγου, ενώ, κατά τη διάταξη της παρ. 3 εδ. α' του ίδιου άρθρου, οι διάδικοι παρίστανται στη συζήτηση με συνήγορο. Περαιτέρω, κατά τη διάταξη του άρθρου 514 εδ. α' του ΚΠΔ, αν δεν εμφανισθεί ο αναιρεσείων, η αίτησή του απορρίπτεται ως ανυποστήρικτη. Από τις διατάξεις αυτές, προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα, σύμφωνα με τα άρθρα 155-162 του ΚΠΔ και μέσα στην προθεσμία που ορίζει το άρθρο 166 του ίδιου Κώδικα, για να παραστεί, η αίτηση αναίρεσης απορρίπτεται και καταδικάζεται ο αναιρεσείων, κατά το άρθρο 578 παρ. 1 του ΚΠΔ, στα δικαστικά έξοδα. Στην προκειμένη περίπτωση, ο αναιρεσείων δεν εμφανίστηκε στο ακροατήριο του Δικαστηρίου τούτου με συνήγορο ούτε εκπροσωπήθηκε από πληρεξούσιο δικηγόρο, όταν η υπόθεση εκφωνήθηκε στη σειρά της κατά την αναφερόμενη στην αρχή της απόφασης αυτής δικάσιμο (19-1-2024). Όπως προκύπτει από το αποδεικτικό επίδοσης με ημεροχρονολογία 13-12-2023, που συντάχθηκε αρμοδίως από τον Αρχιφύλακα Χ. Μ., που υπηρετεί στο Α.Τ. Ευδήλου Ικαρίας, επιδόθηκε στον ίδιο τον αναιρεσείοντα, Γ. Β. του Κ., κάτοικο ..., νόμιμα και εμπρόθεσμα, σύμφωνα με τις διατάξεις των άρθρων 155 παρ. 1 εδ. α' και δ', 166 παρ. 1 του ΚΠοινΔ η από 21-11-2023 και με αριθμό 1003/2023 κλήση του Εισαγγελέα του Αρείου Πάγου, για να παραστεί ο αναιρεσείων μετά ή διά συνηγόρου στο ακροατήριο του Δικαστηρίου του Αρείου Πάγου κατά την αναφερόμενη στην αρχή της απόφασης αυτής δικάσιμο (19-1-2024) προκειμένου να υποστηρίξει την υπό κρίση από 16-10-2023 αίτησή του, που ασκήθηκε με δήλωση που επιδόθηκε στον Εισαγγελέα του Αρείου Πάγου στις 18-10-2023 (αρ. πρωτ. 7696/2023) για αναίρεση της 16/2023 απόφασης του Τριμελούς Εφετείου Πλημμελημάτων Αιγαίου (Μεταβατικής Έδρας Σάμου), η οποία εκδόθηκε κατά παραπομπή από τον Άρειο Πάγο μετά από αναίρεση εν μέρει της υπ' αριθμ. 8/2021 απόφασης του Τριμελούς Εφετείου Πλημμελημάτων Αιγαίου με την υπ' αριθμ. 835/2022 απόφαση του Δικαστηρίου τούτου, και με την οποία ο αναιρεσείων καταδικάστηκε σε δεύτερο βαθμό, για την αξιόποινη πράξη της πλαστογραφίας, σε ποινή φυλακίσεως πέντε (5) μηνών. Με τα δεδομένα αυτά και εφόσον δεν συντρέχει περίπτωση αυτεπάγγελτης εφαρμογής, κατά τη διάταξη του άρθρου 514 εδ. γ' περ. β' του ΚΠοινΔ, επιεικέστερου νόμου, αφορώντος στην προρρηθείσα αξιόποινη πράξη, για την οποία κηρύχθηκε ένοχος ο αναιρεσείων, μετά τη δημοσίευση της προσβαλλομένης απόφασης, πρέπει η υπό κρίση αίτηση αναίρεσης να απορριφθεί ως ανυποστήρικτη. Τέλος πρέπει να επιβληθούν στον αναιρεσείοντα τα δικαστικά έξοδα της ποινικής διαδικασίας (άρθρο 578 παρ. 1 του ΚποινΔ), κατά τα οριζόμενα ειδικότερα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 16-10-2023 και με αριθμ. πρωτ. 7696/18-10-2023 αίτηση του Γ. Β. του Κ. και της Σ., κατοίκου ..., για αναίρεσης της με αριθμό 16/21-2/2023 απόφασης του Τριμελούς Εφετείου Πλημμελημάτων Αιγαίου (Μεταβατικής Έδρας Σάμου). Επιβάλλει στον αναιρεσείοντα τα έξοδα της ποινικής διαδικασίας, που ανέρχονται στο ποσό των διακοσίων πενήντα ευρώ (250 €). Κρίθηκε και αποφασίσθηκε στην Αθήνα την 1η Μαρτίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 15 Μαρτίου 2024.

LEGAL REFERENCES
Articles Referenced: άρθρου 512 παρ. 1 εδ. γ' του ΚΠΔ, άρθρα 155, άρθρου 166, άρθρου 514 εδ. α' του ΚΠΔ, άρθρο 166, άρθρο 578 παρ. 1 του ΚΠΔ, άρθρων 155 παρ. 1 εδ. α', άρθρου 514 εδ. γ', άρθρο 578 παρ. 1, άρθρου 512, άρθρου 514, άρθρο 578, άρθρων 155
Article Codes: ΠΚ|ΚΠΔ
Law References: nan
Total Articles Cited: 10

DATES MENTIONED: 16-10-2023|18-10-2023|19-1-2024|13-12-2023|21-11-2023|21-2-2023|19-01-2024|15-03-2024

SOURCE: https://areiospagos.gr/nomologia/apofaseis_DISPLAY.asp?cd=NTTOE55V9G16OJ1QNS2H3POPLW67C4&apof=485_2024&info=ΠΟΙΝΙΚΕΣ -  Ε